உலகத்தில் உள்ள மற்ற நாடுகளுடன் ஒப்பிடும் போது ஈழை நோயின் நோய்த்தாக்கம் அமெரிக்காவில் தான் அதிகமாக காணப்படுகிறது. ஆனால் வெவ்வேறு இனத்தை சார்ந்த அமெரிக்க மக்கள்தொகைகளுக்கு இடையே நோயின் தாக்கம் மிகவும் அதிகமாக வேறுபடுகின்றது. அமெரிக்காவில் வசிப்பவர்களில் பொயர்ட்டோ ரீக்கர்கள், ஆப்பிரிக்க அமெரிக்கர்கள், ஃபிலிப்பீனோக்கள், ஐரிஷ் அமெரிக்கர்கள் மற்றும் ஹவாய்த் தீவை சேர்ந்தவர்கள் ஆகியோர் மத்தியில் ஈழை நோயின் நோய்த்தாக்கம் அதிகமாக காணப்படுகிறது. மெக்சிகோ நாட்டைச் சேர்ந்தவர்கள் மற்றும் கொரியா நாட்டினர் ஆகியோர் மத்தியில் ஈழை நோயின் நோய்த்தாக்கம் குறைவாகக் காணப்படுகிறது. இறப்பு வீதத்திலும் இதே போன்று வேறுபாடுகள் காணப்படுகின்றன. ஆப்பிரிக்க அமெரிக்கர்கள் அல்லது மெக்சிகோ நாட்டை சேர்ந்தவர்களுடன் ஒப்பிடும் போது பொயர்ட்டோ ரீக்கர்களுக்கு (Puerto Rican) சால்புடமால் (ஈழை நோய்க்கான சிகிச்சையில் பயன்படுத்தப்படும் மருந்து) குறைந்த பலனையே தருகிறது. உலகளவில் ஈழை நோய் பாதிப்பில் இருக்கும் வேற்றுமைகளோடு ஒப்பிடும் போது அமெரிக்காவில் ஈழை நோய்த்தாக்க இறப்புவிகிதம் மற்றும் மருந்தின் பதிலளிப்பு ஆகியவற்றில் வேறுபாடுகள் காணப்படுகின்றன. இதற்கு மரபு ரீதியான வேறுபாடுகள் சமூக மற்றும் சுற்றுச்சூழல் சார்ந்த ஆபத்துக் காரணிகள் ஆகியவை முக்கியக் காரணமாக விவரிக்கப்படுகின்றன.

ஒரே இனத்தில் பிறந்து ஆனால் வெவ்வேறு இடங்களில் வசிக்கும் மக்களிடையே ஈழை நோய்த்தாக்கம் வேறுபட்டு காணப்படுகிறது. எடுத்துக்காட்டாக, அமெரிக்காவில் பிறவாத மெக்சிகோ நாட்டு மக்கள் அமெரிக்காவில் வாழ்ந்து வரலாம். இவர்களோடு ஒப்பிடும் போது அமெரிக்காவில் பிறந்த மெக்சிகோ நாட்டு மக்களுக்கு ஈழை நோயின் நோய்த்தாக்க வீதம் அதிகமாகக் காணப்படுகிறது.

ஈழை நோய்த்தாக்கமும் ஈழை நோயினால் ஏற்படும் இறப்பும் பாலினத்துக்கு ஏற்ப வேறுபடலாம். குழந்தைப்பருவத்தில் ஆண்கள் அதிகமாக ஈழை நோயினால் பாதிக்கப்படுகின்றனர். ஆனால் வயதுவந்தோர் பருவத்தில் பெண்கள் அதிகமாகப் பாதிக்கப்படுகின்றனர். ஆண்களோடு ஒப்பிடும் போது அறுபத்து ஐந்து சதவீதத்திற்கும் மேற்பட்ட வயதுவந்த பெண்கள் ஈழை நோயினால் இறக்கிறார்கள். இந்த வேறுபாட்டிற்கான காரணம் இயக்குநீர்கள் சார்ந்த வேறுபாடுகளாக இருக்கலாம். 12 வயதுக்குப் பிறகு பருவமடையும் பெண்களோடு ஒப்பிடும் போது 12 வயதிற்கு முன்னதாகவே பருவமடையும் பெண்களின் பிற்கால வாழ்க்கையில் ஈழை நோய் வருவதற்கான வாய்ப்பு இருமடங்கு அதிகமாக உள்ளது. பள்ளிக்கூடங்களுக்கு குழந்தைகள் போகாமல் விடுப்பு எடுப்பதற்கான காரணங்களில் முதன்மையான காரணமாக ஈழை நோய் உள்ளது.

ஆஸ்துமா மற்றும் இரையக உண்குழலிய எதிர்வினை நோய்
மக்கள் மத்தியில் உள்ள வேற்றுமைகள்
மருந்து இல்லாத சிகிச்சைகள்
நோய் தோன்றும் முறை